Zápisnica zo zasadnutia Predsedníctva AS PriF UK zo dňa 22. 1. 2018

Prítomní: M. Slaninová, R. Fľaková, P. Neogrády, V. Slavík, T. Blažík, E. Viglašová, V. Przybyla, B. Lehotská

Program zasadnutia:

1. Na základe revízie pravidiel volieb členovia PAS dospeli k záveru, že nie je potrebná aktualizácia jednotlivých dokumentov súvisiacich s voľbou dekana fakulty. Voľby kandidáta na dekana PriF UK budú vyhlásené na júnovom zasadnutí Akademického senátu PriF UK. Na zasadnutí, ktoré bude predchádzať tomuto zasadnutiu, bude potrebné doplnenie a voľba členov Volebnej komisie AS PriF UK. Funkčné obdobie zástupcov jednotlivých pracovísk v AS PriF UK končí 11. 12. 2018, takže na jeseň prebehnú voľby do zamestnaneckej časti AS PriF UK. V máji bude potrebné zrealizovať doplňujúce voľby a v novembri riadne voľby aj do Študentskej časti AS PriF UK.

2. B. Lehotská pripraví podklady do správy o činnosti AS PriF UK, ktorá bude predložená na najbližšom zasadnutí AS PriF UK.

3. Prebehla krátka diskusia o spôsobe zvolávania zasadnutí AS PriF UK, ktorý je na jednotlivých fakultách UK odlišný. Členovia PAS sa zhodli, že doterajší spôsob zvolávania zasadnutí AS PriF UK je pre nás plne postačujúci a nie je potrebné fixné plánovanie termínov zasadnutí na celý kalendárny rok.

4. Doc. Slaninová informovala o podnete Mgr. Jozefa Adámaťa, PhD. na prešetrenie diskriminačných praktík na PriF UK. Nakoľko Akademický senát nerieši personálne otázky, členovia PAS by sa chceli v tomto smere obrátiť na vedenie so žiadosťou o zaujatie stanoviska.

Zapísala: Blanka Lehotská
V Bratislave 22. 1. 2018

doc. Mgr. Miroslava Slaninová, PhD.
predsedníčka AS PriF UK